ჰამიდ არასლი
ჰამიდ მამედთაღი-ოღლუ არასლი (აზერ. Həmid Hacı Məmmədtağı oğlu Araslı) (დ. 23 თებერვალი, 1909, განჯა, რუსეთის იმპერია — გ. 20 ნოემბერი, 1983, ბაქო, აზერბაიჯანის სსრ, სსრკ ) — აზერბაიჯანელი საბჭოთა ლიტერატურათმცოდნე, აზერბაიჯანის სსრ მეცნიერებათა აკადემიის აკადემიკოსი (1969), სკკპ წევრი 1963 წლიდან. მრავალი გამოკვლევა უძღვნა აზერბაიჯანულ კლასიკურ ლიტერატურას, აზერბაიჯანულ-სპარსულ, აზერბაიჯანულ-თურქულ, აზერბაიჯანულ-უზბეკურ ლიტერატურულ ურთიერთობას. ეკუთვნის მონოგრაფიები ნიზამი განჯევისა (1967) და ფუზულის (1958) შემოქმედების შესახებ. გამოსცა გოვსი თაბრიზის, ვაგიფის, ვიდადის, ახუნდოვისა და სხვათა ნაწარმოებები. მოამზადა ფუზულის თხზულებათა სრული კრებული (ტ. 1–5, 1958). ავტორია სახელმძღვანელოსი „XVII–XVIII საუკუნეების აზერბაიჯანული ლიტერატურა“ (1956).